Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dilluns  07.09.2009  10:38

La U.E. Sant Andreu comença bé la temporada malgrat l'entrebanc amb la nova seu social

Els propietaris de l'edifici del Versalles doblen el lloguer davant l'interès de Joan Gaspart.

Amb dues victòries a la Copa del rei espanyol, un empat i una altra victòria a la Lliga, la U.E. Sant Andreu inicia la temporada 09-10 amb força i bones sensacions. La part negativa ve de la propietat del local on està ubicat el Bar Versalles, on el Club volia instal·lar-hi la nova Seu Social, al reaccionar a l'interés de Joan Gaspart en la operació doblant el lloguer fins als 12.000 €uros. L'interès del Club però persisteix i vol negociar.

Un contundent 0 a 3 amb la U.D.A. Gramenet i a la setmana següent un 3 a 1 amb la U.D. Melilla, fan que la Unió Esportiva Sant Andreu avanci en la competició de la Copa del rei espanyol.

Pel què fa a la Lliga al Grup III de la Segona Divisió B, un empat a un gol al camp de la U.E. Lleida i un justet, però suficient, 1 a 0 amb el Terrassa C.F. deixa l'equip que dirigeix Natxo González a tocar de les places de promoció de la categoria.

El joc de l'equip és una mica inconstant. Un gran partit contra la Grama i molt esfoç davant el Lleida, el Melilla i el Terrassa, fan que les sensacions siguin bones, bo i que el pas de les jornades properes anirà polint els defectes i tothom comfia en un gran equip com el de la temporada passada.

On la comfiança és mes feble és en l'assumpte de la nova Seu Social del Club a l'emblemàtic Versalles. La reacció dels propietaris del local a l'apujar el lloguer fins als 12.000 €uros fa que els acords trontollin.

H.U.S.A. i Joan Gaspart personalment van arribar a acords amb els anteriors gestors del Versalles, la Montserrat Busqueta i l'Eduard Colomé, per tal de que seguissin dirigint-lo sota la seva supervisió i dedicar-ne part de l'espai a Seu Social de l'Entitat. L'únic que quedava per lligar era el lloguer. El Sr. Gaspart liquidava els que hi havia pendents i Colomé va plantejar a la propietat, ja que aixugava el deute, de rebaixar alguna cosa durant uns mesos per tal de reixir-ne o, pel cap d'avall, deixar-ho en el que ells pagaven fins a llavors. La resposta va deixar a tots sorpresos, si volien seguir amb l'activitat haurien de pagar 12.000 €uros mensualment des del principi.

La sorpresa inicial va donar pas a intents de negociació amb els propietaris, que van quedar en no res. Van persistir, i persisteixen a hores d'ara, en l'augment, que l'altra part considera abusiu i demesurat. El bar resta tancat amb un parell de cartells d'una immobiliaria i sembla ser que així seguirà en l'opinió de molts, ja que és veu complicat que algú pagui aquella quantitat ni que sigui per l'esplendit local ubicat al rovell de l'ou del poble.

Segons el secretari personal del Sr. Gaspart, Jordi Pallarès, ara, passades les vacances, miraran d'aconseguir suports per a renegociar amb els propietaris.

Xarxes socials

Envia l'article

Imprimeix l'article

Converteix a PDF

U.E. Sant Andreu / Versalles a punt de trencar-se

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine